Държавен вестник, бр. 54, 2020 г., стр. 59

БРОЙ  54	
Д Ъ Р Ж А В Е Н  В Е С Т Н И К 	
СТР.  59  
„ОББ“ – АД, е обжалвал отказа пред ВКС. С 
Определение № 3 от 5.01.2015 г. ВКС отменя оп-
ределението на АС – Велико Търново, и го връща 
на същия за ново разглеждане. С Решение № 66 
от 17.03.2015 г. АС – Велико Търново, е отменил 
Решение № 57 от 10.04.2014 г. по т.д. № 132/2012 г. 
по описа на ОС – Плевен, и е върнал делото на 
ОС – Плевен, за продължаване на съдопроизвод-
ствените действия. Върнатото дело е преобразувано 
от т.д. № 132/2012 г. по описа на ОС – Плевен, в 
т.д. № 66/2015 г. по описа на ОС – Плевен – про-
изводство по несъстоятелност на „ТДТ Пропър-
ти“ – ЕООД.
Антоанета Стойкова е била временен и по-
стоянен синдик на „ТДТ Пропърти“ – ЕООД, в 
периода от 22.11.2012 г. до 8.11.2013 г. само по т.д. 
№ 132/2012 г. по описа на ОС – Плевен, на открито 
производство по несъстоятелност на „ТДТ Про-
пърти“ – ЕООД, ЕИК 200416659, и към момента 
на проверката не са констатирани нарушения.
Евгения Василева е осъществявала дейност 
като постоянен синдик по т.д. № 132/2012 г. по 
описа на ОС – Плевен, за периода от 8.11.2013 г. до 
10.04.2014 г. и като синдик по т.д. № 66/2015 г. по 
описа на ОС – Плевен, на открито производство 
по несъстоятелност на „ТДТ Пропърти“ – ЕООД, 
ЕИК 200416659. 
Във връзка с Решение № 2823 от 6.03.2018 г. по 
адм. дело № 10917/2017 г. на петчленен състав на 
ВАС – II колегия, от административния орган се 
констатира следното:
1. По т.д. № 132/2012 г. по описа на ОС – Пле-
вен, в дейността на синдик Евгения Василева са 
открити следните нарушения:
1.1. Липсват два отчета – за месец януари 2014 г. 
и месец февруари 2014 г., което е нарушение на 
чл. 659, ал. 2 ТЗ. Неизпълнението на задължението 
за отчетност се възприема в съдебната практика 
като основание за изключване от списъка на 
синдиците, независимо от това дали са настъпили 
конкретни вреди от нарушението.
1.2. Не е представила застраховка, с което е 
нарушила чл. 663а, ал. 1 ТЗ и чл. 22, ал. 1 във 
връзка с ал. 5 от наредбата. Задължението за 
застраховка важи за времето на назначаване по 
конкретно производство и е относимо за всяко 
едно производство по несъстоятелност поотделно.
1.3. Не е представила дневник съгласно чл. 659, 
ал. 1 ТЗ. Дневникът е важен източник на информа-
ция за съда и за кредиторите при осъществяване 
на контрол върху дейността на синдика. Дневникът 
следва да съдържа данни за цялостната дейност 
на синдика както относно масата на несъстоятел-
ността, така и относно имуществото на длъжника. 
Липсата на дневник преклудира правото на кре-
диторите и съда да осъществяват контрол върху 
дейността на синдика.
1.4. С разпоредбата на чл. 717н ТЗ е предвидено 
на органа на принудително изпълнение – синдика, 
да следи за правата на ипотекарния кредитор, 
който не е кредитор на длъжника. Видно от ма-
териалите по делото е, че предходният синдик 
Антоанета Стойкова е изпратила съобщение по 
реда на чл. 717н ТЗ от 2.08.2013 г. до „ОББ“ – АД, 
с което е уведомила банката като ипотекарен кре-
дитор, че на 19.08.2013 г. е насрочена продажба по 
реда на чл. 717ж ТЗ. Синдик Антоанета Стойкова 
е изпратила и още едно съобщение по реда на 
чл. 717н ТЗ от 3.10.2013 г. до „ОББ“ – АД, с което 
е уведомила банката като ипотекарен кредитор, 
че на 18.10.2013 г. е насрочена продажба по реда 
на чл. 718 ТЗ. След назначаването є за синдик 
Евгения Василева с действията си не е зачела 
правата на кредитора „ОББ“ – АД, по чл. 717н ТЗ 
въпреки надлежното уведомяване на банката от 
предходния синдик.
1.5. В нарушение на чл. 724 ТЗ е изготвена 
сметка за разпределение, в която не е посочено, че 
разпределената сума е от осребряване на имущество, 
ипотекирано за обезпечение на дълг на трето лице. 
Така синдикът не е предоставил възможността на 
кредитора „ОББ“ – АД, да узнае за планираното 
плащане и е преклудирал правото му на защита 
от евентуално незаконосъобразно разпределение на 
сумите. Изготвянето на сметката за разпределение 
е правомощие на синдика, което той упражнява 
по целесъобразност. Съставянето на сметката за 
разпределение следва да се съобразява изцяло с 
въведения законов ред за зачитане на правата на 
всички кредитори, включително и на зачитането 
на специфичното ипотечно право по чл. 717н ТЗ. 
Съставянето на сметка за разпределение на сума-
та, получена от продажба на имот, ипотекиран за 
обезпечаване на дълг на трето лице, дава един-
ствената възможност на кредиторите на несъстоя-
телността да узнаят за планирано плащане в полза 
на ипотекарния кредитор и да се защитят срещу 
евентуална незаконосъобразност на това плащане. 
В конкретния случай синдикът изцяло не е зачел 
правата на ипотекарния кредитор „ОББ“ – АД, по 
чл. 717н ТЗ и е изготвил сметка за разпределение 
изцяло в полза на кредиторите на несъстоятелния 
търговец, като дори не е упоменал за произхода 
на разпределяните средства.
2. По т.д. № 66/2015 г. по описа на ОС – Пле-
вен, в дейността на синдик Евгения Василева са 
открити следните нарушения:
2.1. Не е предоставила ежемесечните си отче-
ти. Съгласно чл. 659, ал. 2 ТЗ синдикът представя 
пред съда по несъстоятелността и комитета на 
кредиторите ежемесечно отчет за своята дейност. 
Това е месечната отчетност, която е вменена 
като задължение на синдика. Правните после-
дици от неизпълнението на това задължение е 
освобождаване на синдика. Съществена част от 
дейността в производството по несъстоятелност се 
осъществява от синдика и при липса на отчетност 
прозрачността му се оказва нарушена. С месечните 
си отчети синдикът не само информира участни-
ците в производството за извършените от него 
действия, но и за това на какъв етап се намира 
самото производство. Въз основа на отчетите на 
синдика може да се установи наличното в масата 
на несъстоятелността имущество, състоянието му 
и др. и въз основа на това да се направят преценки 
за преминаване към следваща фаза на процеса. 
2.2. Не е представила застраховка, с което е 
нарушила чл. 663а, ал. 1 ТЗ и чл. 22, ал. 1 във 
връзка с ал. 5 от наредбата. В чл. 663а, ал. 1 ТЗ е 
посочено задължението синдикът да се застрахова 
за времето, през което е назначен за синдик по 
конкретно производство, а в ал. 2 е указано, че 
застраховането следва да бъде извършено в 3-дневен 
срок от избирането на лицето за синдик и преди 
встъпването в длъжност. Съгласно наредбата в 
3-дневния срок синдикът трябва да се застрахова